Carantina din Sibiu se prelungește. Deciziile luate de CJSU.
Carantina în municipiul Sibiu, dar și în orașele Cisnădie și Tălmaciu și în localitatea Șelimbăr a fost prelungită cu 7 zile. Măsura intră în vigoare începând de luni de la ora 5.00.
Rata de infectare cu virusul SARS-CoV-2 a ajuns la 11,22 la 1000 locuitori pentru municipiul Sibiu şi de 11,23 cazuri la 1000 locuitori pentru localitatea Şelimbăr.De asemenea, în orașul Cisnădie se înregistrează o rată de 7,75 cazuri la 1000 locuitori, în Tălmaciu rata este de 10.33 cazuri la 1000 locuitori.În toate aceste localități, carantina se prelungește cu 7 zile, începând de luni, de la ora 5.00.O altă decizie a CJSU Sibiu stabilește instituirea carantinei în satul Mârşa, unde se înregistrează o rată de infectare de 9,49 la 1000 locuitori. În această localitate, carantina se instituie pentru 14 zile, începând tot de luni, de la ora 5.00.